section_heading: Filantropija
paragraph_text: Alicia je također glasnogovornica organizacije Frum tha Ground Up, dobrotvornog društva koje je posvećeno inspiriranju, ohrabrivanju i motiviranju američke mladeži da uspiju u svakom dijelu svoga života. Alicia je također sudjelovala u ostalim humanitarnim priredbama u 2005. godini nastupajući na nekoliko jedinstvenih koncerata i televizijskih emisija. 2. srpnja, Alicia je nastupila u Philadelphiji, Pennsylvania, kao dio Live 8 koncerta organiziranog diljem svijeta. Misija koncerta bila je podizanje svijesti o neprekidnom siromaštvu u Africi i pritisak na vođe G8 radi udvostručivanja pomoći, prekidanju dugova i dovođenju trgovinske pravde Africi. U kolovozu 2005. godine, Alicia je nastupila na dobrotvornom programu ReAct Now: Music & Relief, prikazanom na glazbenim programima radi prikupljanja novca za žrtve uragana Katrine. Sljedećeg mjeseca, Alicia je nastupila na još jednom dobrotvornom koncertu za žrtve uragana Katrine, Shelter from the Storm: A Concert for the Gulf Coast.